బాహుబలి సినిమా విడుదలకు మరికొన్ని గంటలు మాత్రమే ఉండటంతో ప్రేక్షకులు ఎప్పుడెప్పుడు థియేటర్లో బొమ్మ పడుతుందా అన్న ఆసక్తితో ఎదురుచూస్తున్నారు. సినిమాను చూడబోతున్నామన్న సంతోషం కొందరిలో ఉంటే, మరికొందరు మాత్రం మల్టీప్లెక్స్ థియేటర్లు ప్రేక్షకుడి జేబును గుల్ల చేస్తున్నాయని తీవ్ర అసంతృప్తి వ్యక్తం చేస్తున్నారు. థియేటర్లు మాత్రం కోర్టు తీర్పును సాకుగా చూపి, వినియోగదారుడిని అందిన కాడికి దోచుకుంటున్నాయి. ఈ దందాపై యాంకర్ రవి సోషల్ మీడియా వేదికగా తన అసంతృప్తిని వెళ్లగక్కాడు. ఆలోచించకుండా ఎంత అడిగితే అంత ఇస్తున్నామని రవి చెప్పాడు. కానీ తన అభిప్రాయం ప్రకారం అడ్డంగా దోచేస్తున్నారని మండిపడ్డాడు. ‘‘బ్రెడ్ ముక్క, కొంచెం చీజ్, రెండు టొమాటో, కీర ముక్కల శాండ్విజ్ 70 రూపాయలు. పాప్కార్న్ ఏమో 3వందల నుంచి మూడు వందల యాభై రూపాయలంట.. వాటర్ బాటిల్ 40 రూపాయలు. మల్టీప్లెక్స్ల్లో ఫుడ్కు విధిస్తున్న చార్జీలు ఇవి... వాలెట్ నుంచి డబ్బులు తీసుకోవడం వ్యాపారం... బట్టలు కూడా లాగేసుకోవడం దారుణం.. నా వాదనతో ఏకీభవిస్తున్నారా’’ అని నెటిజన్లను యాంకర్ రవి ప్రశ్నించాడు. నెటిజన్లు రవి వాదనతో ఏకీభవిస్తూనే, యాంకరైన రవినే ఇంత ఆలోచిస్తుంటే... ఇక సగటు సినీ ప్రేక్షకుడి ఆవేదన గురించి వర్ణించడానికి మాటలు చాలవని నిట్టూరుస్తున్నారు.
bahubali sinima vidudalaku marikonni gantalu matrame undatamtho prekshakulu eppudeppudu theaterlo bomma padutunda anna aasaktito eduruchustunnaru. sinimaanu chudabotunnamanna santosham kondarilo unte, marikondaru maatram multiplex theaterlu prekshakudi jebunu gulla chestunnayani teevra asantrupti vyaktam chestunnaru. theaterlu maatram kortu teerpunu saakugaa chuupi, viniyogadaarudini andina kaadiki dochukuntunnayi. ee dandaapai yankar ravi soshal media vedikagaa tana asantruptini vellagakkaadu. alochinchakunda entha adigithe anta istunnamani ravi cheppaadu. cony tana abhiprayam prakaaram addamgaa dochestunnarani mandipaddaadu. ‘‘bread mukka, konchem cheej, rendu tomato, keera mukkala shandwiz 70 roopaayalu. papcarn emo 3vandala nunchi moodu vandala yabhai roopaayalanta.. water batil 40 roopaayalu. multiplexllo fudku vidhistunna chaarjeelu ivi... walet nunchi dabbulu teesukovadam vyaparam... battalu kuudaa lagesukovadam daarunam.. naa vaadanatho ekibhavistunnara’’ ani netijanlanu yankar ravi prasninchaadu. netijanlu ravi vaadanatho ekibhavistune, yaankaraina ravine inta alochistunte... ika sagatu cinee prekshakudi aavedana gurinchi varninchadaaniki maatalu chaalavani nittoorustunnaaru.